# Gjermanie

|  |
| --- |
| **Gjermanie** |
|  |
| **Informazions** |
| **Nomenance** | Bundesrepublik Deutschland |
| **Lenghe ufiziâl** | Todesc |
| **Capitâl** | Berlin |
| **Politiche** |
| **Forme di guvier** | Republiche federâl |
| **Cjâf dal stât** | Frank-Walter Steinmeier |
| **Cjâf dal guvier** | Friedrich Merz |
| **Indipendence** | 18 di Zenâr 1871 |
| **Jentrade inte ONU** | 18 di Setembar 1973 |
| **Gjeografie** |
| **Continent** | Europe |
| **Fûs orari** | UTC +1 |
|  |
| **Superficie** |
| **Superficie Totâl** | 357.376 |
| **Intal mont** | 61° |
| **% di aghe** | 2,18% |
| **Popolazion** |
| **Popolazion totâl** | 82.175.684 ab. |
| **Intal mont** | 16° |
| **Densitât** | 230 ab./km2 |
| **Economie** |
| **Monede** | Euro |
| **Consum energjie** |   kWh/ab. |
|  |
| **Domini di prin nivel** | .de |
| **Prefìs tel. internazionâl** | +49 |
| **Plache automobilistiche** | D |
| **Imni nazionâl** | Das Lied der Deutschen |
| **Fieste nazionâl** | 3 di Otubar |
|   |

La **Gjermanie** e je un stât de Europe centrâl che e je stade un dai fondadôrs de Union Europeane. Vuê al è al stât plui popolât e indi un dai plui impuartants de Union, soredut tal ambit economic.
E confine a ovest cun France, Lussemburc, Olande e Belgjiche, a sud cun Svuizare e Austrie, a est cun Polonie e Republiche Ceche e a nord cun Danimarcje.

## Gjeografie

La Gjermanie si slargje dal Mâr dal Nord e dal Mâr Baltic fin tes Alps, dulà che si cjate la cime plui alte (Zugspitze, 2.962 metris). A Jevât il confin al è segnât de confluence dai flums Oder e Neisse, mintri che a Bonât il limit nazionâl al è la valade dal Ren.

La zone setentrionâl e centrâl dal paîs si cjate la bassure gjermaniche, che si slargje viers Jevât inte planure Sarmatiche. La part centri-orientâl a si cjatin rilêfs di altece no superiôr a 1.600 metris, clamâts *Mittelgebirge*.

Il flum plui lunc al è il Ren, che con i sôs 1.320 km (la risultive e i prins chilometris a son logadis in Svuizare) al travierse la intiere nazion di Sud a Nord.

## Storie

La Gjermanie, tal sens di stât nazionâl e je nassude intal 1871, cuant che i paîs de **Confederazion todescje** si unirin intal Imperi Gjermanic, terminât cu la fin de Prime Vuere Mondiâl e cul Tratât di Versailles dal 1919.

La Republiche di Weimar e fo fondade subit daspò de vuere come tentatîf di stabilî un paîs liberâl e democratic; intal 1923, purpûr, si combinà une iperinflazion e un grant declini economic, che consintì la montade al podè di Adolf Hitler cirche dîs agns plui tart.

Intal 1949 il paîs e fo dividût in dôs nazions, la **Republiche Federâl Todescje** a Bonât e la **Republiche Democratiche Todescje** a Jevât, cheste ultime inte zone di ocupazion russe. A sô volte, la citât di Berlin e fo dividude a mitât, cu la bande ocidentâl che deventà di pertinence de Republiche Federâl e la bande orientâl de Republiche Democratiche.

Cu la fin de Vuere Frede e l'abatiment dal Mûr di Berlin, la riunificazion dal paîs e fo acelerade: intal 3 di Otubar dal 1990, difat, il teritori de Republiche Democratiche e fo anetût inte Republiche Federâl.

## Popolazion

La popolazion di marilenghe todescje e je cirche l'85% dal totâl. Il grup forest plui grant al è chê turc (di plui di 2 milions di personis), seguît dai grups talian, serbian, grec, polac e crauat.

## Ordenament dal stât

La nazion e je dividude in 16 stâts federâts (*tod. **Länder); Berlin e Amburc a son **citâts-stât**, mintri che il Breme (stât) e comprent ancje la citât di Bremerhaven.

Tabele dai stâts federâi todescs

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

| Stât | Capitâl | Aree | Popolazion |
| --- | --- | --- | --- |
| Amburc (*Hamburg*) | 755 km² | 1.787.408 |
| Assie (*Hessen*) | Wiesbaden | 21.115 km² | 6.176.172 |
| Baden-Württemberg | Stocarde (*Stuttgart*) | 35.751 km² | 10.879.618 |
| Basse Sassonie (*Niedersachsen*) | Hannover | 47.616 km² | 7.926.599 |
| Baviere (*Bayern*) | Munic (*München*) | 70.550 km² | 12.843.514 |
| Berlin | 892 km² | 3.520.031 |
| Brandeburc (*Brandenburg*) | Potsdam | 29.654 km² | 2.484.826 |
| Breme (*Bremen*) | Breme (*Bremen*) | 419 km² | 671.489 |
| Mecklenburg-Pomeranie (*Mecklenburg-Vorpommern*) | Schwerin | 23.213 km² | 1.612.362 |
| Nord Ren-Vestfalie (*Nordrhein-Westfalen*) | Düsseldorf | 34.113 km² | 17.865.516 |
| Renanie-Palatinât | Magonze (*Mainz*) | 19.854 km² | 4.052.803 |
| Saarland | Saarbrücken | 2.569 km² | 995.597 |
| Sassonie (*Sachsen*) | Dresde (*Dresden*) | 18.449 km² | 4.084.851 |
| Sassonie-Anhalt (*Sachsen-Anhalt*) | Magdeburg | 20.452 km² | 2.245.470 |
| Slesie-Holstein (*Schleswig-Holstein*) | Kiel | 15.802 km² | 2.858.714 |
| Turingje (*Thüringen*) | Erfurt | 16.202 km² | 2.170.714 |
| **TOTÂL** | **Berlin** | **357.376 km²** | **82.175.684** |

 |  |

## Economie

La Gjermanie e je la plui grande potence economiche de Europe, la cuarte al mont par PIL e la cuinte par PIL a paritât di podê di acuist.

## Leams

|  |  |  |
| --- | --- | --- |
|  | Stâts membris de Union Europeane |  |

 Austrie ·  Belgjiche ·  Bulgarie ·  Republiche Ceche ·  Cipri ·  Cravuazie ·  Danimarcje ·  Estonie ·  Finlande ·  France ·  Gjermanie ·  Grecie ·  Irlande ·  Italie ·  Letonie ·  Lituanie ·  Lussemburc ·  Malte ·  Ongjarie ·  Paîs Bas ·  Polonie ·  Portugal ·  Romanie ·  Slovachie ·  Slovenie ·  Spagne ·  Svezie